ddrg/super_eurlex huggingface dataset:
Πρόταση απόφασης του Συμβουλίου για τη σύναψη του πρωτοκόλλου της τέταρτης σύμβασης ΑΚΕ-ΕΚ της Λομέ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (96/C 331/07) COM(96) 447 τελικό - 96/0225(AVC)

(Υποβλήθηκε από την Επιτροπή στις 18 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238 σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου,

Εκτιμώντας ότι είναι σκόπιμο να εγκριθεί το πρωτόκολλο της τέταρτης σύμβασης ΑΚΕ-ΕΚ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση,

ΑΠΟΦΑΣΙΖΕΙ:

Άρθρο 1

Το πρωτόκολλο της τέταρτης σύμβασης ΑΚΕ-ΕΚ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση εγκρίνεται εξ ονόματος της Ευρωπαϊκής Κοινότητας. Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου πραγματοποιεί, εξ ονόματος της Ευρωπαϊκής Ένωσης, τη γνωστοποίηση που προβλέπεται στο άρθρο 5 του πρωτοκόλλου.
Πρόταση απόφασης του Ευρωπαϊκού Κοινοβουλίου και του Συμβουλίου για τροποποίηση της απόφασης αριθ. 1254/96/ΕΚ του Ευρωπαϊκού Κοινοβουλίου και του Συμβουλίου περί καθορισμού συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (96/C 298/04) (Κείμενο που παρουσιάζει ενδιαφέρον για τον ΕΟΧ) COM(96) 390 τελικό - 96/0203(COD)

(Υποβλήθηκε από την Επιτροπή στις 25 Ιουλίου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ πρώτο εδάφιο,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας με τη διαδικασία του άρθρου 189 Β της συνθήκης,

Εκτιμώντας ότι ο κατάλογος έργων κοινού ενδιαφέροντος πρέπει να ενημερώνεται κατά περιόδους, ανάλογα με το ρυθμό ανάπτυξης των διασυνδεδεμένων ενεργειακών δικτύων εντός και εκτός της Ευρωπαϊκής Κοινότητας, λαμβάνοντας υπόψη τη διαδικασία διεύρυνσης και, γενικότερα, τη σύσφιξη των σχέσεων με τις τρίτες χώρες στον τομέα της ενέργειας,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στον ενδεικτικό κατάλογο έργων κοινού ενδιαφέροντος, που παρατίθεται στο παράρτημα της απόφασης αριθ. 1254/96/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 1996, περί καθορισμού συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (1), προστίθενται τα έργα που παρατίθενται στο παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

(1) ΕΕ αριθ. L 161 της 29. 6. 1996, σ. 147.

ΠΑΡΑΡΤΗΜΑ

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ Προσθήκη έργων (1) στον ενδεικτικό κατάλογο έργων κοινού ενδιαφέροντος του παραρτήματος της απόφασης αριθ. 1254/96/ΕΚ (2)

ΔΙΚΤΥΑ ΗΛΕΚΤΡΙΚΗΣ ΕΝΕΡΓΕΙΑΣ

α) >ΘΕΣΗ ΠΗΝΑΚΑ>

β) >ΘΕΣΗ ΠΗΝΑΚΑ>

γ) >ΘΕΣΗ ΠΗΝΑΚΑ>

δ) >ΘΕΣΗ ΠΗΝΑΚΑ>

ΔΙΚΤΥΑ ΦΥΣΙΚΟΥ ΑΕΡΙΟΥ

ε) >ΘΕΣΗ ΠΗΝΑΚΑ>

στ) >ΘΕΣΗ ΠΗΝΑΚΑ>

ζ) >ΘΕΣΗ ΠΗΝΑΚΑ>

η) >ΘΕΣΗ ΠΗΝΑΚΑ>

(1) Η παρούσα απόφαση εκδίδεται με την επιφύλαξη της εκτίμησης των περιβαλλοντικών επιπτώσεων των έργων.

(2) Απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου περί καθορισμού συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (ΕΕ αριθ. L 161 της 29. 6. 1996).
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2847/93 όσον αφορά την προθεσμία λήψης απόφασης του Συμβουλίου σχετικά με το σύστημα συνεχούς εντοπισμού με δορυφόρο των κοινοτικών αλιευτικών σκαφών (96/C 278/09) (Κείμενο που παρουσιάζει ενδιαφέρον για τον ΕΟΧ) COM(96) 386 τελικό - 96/0193(CNS)

(Υποβλήθηκε από την Επιτροπή στις 24 Ιουλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, δυνάμει του άρθρου 3 παράγραφος 1 του κανονισμού (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση καθεστώτος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από την απόφαση 95/528/ΕΚ (2), το Συμβούλιο πρέπει να αποφασίσει πριν από την 1η Ιουλίου 1996 έαν και σε ποιο βαθμό και από ποια ημερομηνία και μετά μπορεί να θεσπιστεί σύστημα συνεχούς εντοπισμού με δορυφόρο των κοινοτικών αλιευτικών σκαφών 7

ότι, κατά τη συνεδρίαση της 10ης Ιουνίου 1996, το Συμβούλιο εξέφρασε την επιθυμία να συνεχίσει να εξετάζει διεξοδικά, το αργότερο έως τις 31 Δεκεμβρίου 1996, την πρόταση του κανονισμού του Συμβουλίου (3), που τροποποιεί τον κανονισμό (ΕΟΚ) αριθ. 2847/93 για τη θέσπιση καθεστώτος ελέγχου που εφαρμόζεται στην κοινή αλιευτική πολιτική, το ενδεχόμενο της θέσπισης ενός τέτοιου συστήματος 7

ότι, με βάση τις διαθέσιμες προθεσμίες για την εξέταση της εν λόγω πρότασης, πρέπει να τροποποιηθεί η ημερομηνία που καθορίζεται στο άρθρο 3 παράγραφος 1 του κανονισμού (ΕΟΚ) αριθ. 2847/93,

ΕΞΕΔΩΣΕ ΤΟΝ ΑΚΟΛΟΥΘΟ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2847/93 τροποποιείται ως εξής:

Στο άρθρο 3 παράγραφος 1, η ημερομηνία της «1ης Ιουλίου 1996» αντικαθίσταται από την ημερομηνία της «1ης Ιανουαρίου 1997».

Άρθρο 2

Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 35.

(3) COM(96) 232 τελικό της 28. 5. 1996.
Πρόταση οδηγίας του Συμβουλίου για την κατάργηση της οδηγίας 75/339/ΕΟΚ περί της υποχρεώσεως των κρατών μελών να διατηρούν ένα ελάχιστο επίπεδο αποθεμάτων ορυκτών καυσίμων στους θερμοηλεκτρικούς σταθμούς (96/C 272/09) COM(96) 320 τελικό - 96/0174(CNS)

(Υποβλήθηκε από την Επιτροπή στις 11 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση την Ευρωπαϊκής Κοινότητας, και ιδίως το άρθρο 103 Α,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία αυτή εξεδόθη την εποχή της πετρελαϊκής κρίσης της δεκαετίας του '70 προκειμένου να συμβάλει στην ενίσχυση της ασφάλειας εφοδιασμού της Κοινότητας 7 ότι είχε στόχο να υποχρεώσει τα κράτη μέλη να λάβουν όλα τα κατάλληλα μέτρα προκειμένου να υποχρεώσουν τους παραγωγούς ηλεκτρικής ενέργειας να διατηρούν ένα επίπεδο αποθεμάτων ορυκτών καυσίμων που να επιτρέπει τη συνέχιση, για περίοδο τουλάχιστον 30 ημερών, της παροχής ηλεκτρικής ενέργειας 7 ότι ο κλάδος της ηλεκτρικής ενέργειας δημιουργεί τα αποθέματα καυσίμων τα οποία χρειάζεται για να εξασφαλίσει τον εφοδιασμό των σταθμών παραγωγής ηλεκτρικής ενέργειας ανεξάρτητα από την οδηγία 7 ότι η Επιτροπή δεν ζητά, εδώ και πολλά έτη, από τα κράτη μέλη πληροφορίες σχετικά με την απογραφή των υφισταμένων αποθεμάτων, εφόσον θεωρεί ότι οι πληροφορίες αυτές δεν έχουν μεγάλη χρησιμότητα 7 ότι, σε περίπτωση που θα εμφανιζόταν μια κατάσταση κρίσης, η οδηγία αυτή δεν θα είχε πλέον καμία χρησιμότητα για τη βελτίωση του εφοδιασμού σε ηλεκτρική ενέργεια,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 75/339/ΕΟΚ καταργείται.

Άρθρο 2

Η παρούσα οδηγία απευθύνεται στα κράτη μέλη.
13.9.96ΕL ΕπίσημηΕφημερίδατωνΕυρωπαϊκώνΚοινοτήτων Αριθ.C266/15
II
(Προπαρασκευαστικές πράξεις)
ΕΠΙΤΡΟΠΗ
Τροποποιημένη πρότασηαπόφασηςτουΣυμβουλίουόσοναφοράτησύναψη,εξονόματοςτηςΚοινό­
τητας,τηςευρωπαϊκήςσύμβασηςγιατηνπροστασίατωνσπονδυλωτώνζώωνπουχρησιμοποιούνται
γιαπειραματικούςκαιάλλουςεπιστημονικούς σκοπούς
(96/0266/15)
(ΚείμενοπουπαρουσιάζειενδιαφέρονγιατονΕΟΧ)
C0M(96)293τελικό—CNS(198)
(ΥποβλήθηκεαπότηνΕπιτροπήσνμφωναμετοάρθρο189Aπαράγραφος2τηςσυνθήκηςΕΚστις
16Ιουλίου1996)
ΑΡΧΙΚΗΠΡΟΤΑΣΗ ΤΡΟΠΟΠΟΙΗΜΕΝΗ ΠΡΟΤΑΣΗ
Αιτιολογικήσκέψη3α(νέο)
ότιτοπέμπτοπρόγραμμαδράσηςγιατοπεριβάλλονστο­
χεύειστηνκατά50%μείωσητηςχρήσηςζώωνσεπειρά­
ματαμέχριτοέτος2000·ότιoστόχοςαυτόςδενπρέπεινα
εμποδίζειτονκαθορισμόκαιτηνεπιδίωξηπερισσότερο
φιλόδοξωνστόχων·
Αιτιολογικήσκέψη36(νέο)
ότιηχρήσηπρωτευόντωνγιαδοκιμέςκαιπειράματαοδηγεί
στησύλληψηπολλώνπρωτευόντων πουζουνστηφύση,
λόγωτωντεράστιωναπωλειώνκατάτησύλληψηκαιμετα­
φορά·
Αιτιολογικήσκέψη3γ(νέο)
ότιηχρήσηπρωτευόντωνγιαδοκιμέςκαιπειράματασυνε­
πάγεταιτηνκαταταλαιπώρηση τωνζώωναυτώνκαι,επο­
μένως,γιαηθικούςλόγους,πρέπειμεκάθετρόπονα
μειωθεί·
Αιτιολογικήσκέψη3δ(νέο)
ότιηΚοινότηταεντείνειτιςπροσπάθειέςτηςγιατηνανά­
πτυξηεναλλακτικών μεθόδωνκαιπροτύπωνπροσομοίωσης
μετηβοήθειαυπολογιστών ,προκειμένουναυλοποιηθούν
εμπρόθεσμαοιστόχοιτηςμείωσηςτωνπειραμάτωνσεζώα·

Αριθ.C266/16ΙELΙΕπίσημηΕφημερίδατωνΕυρωπαϊκωνΚοινοτήτων 13.9.96
ΑΡΧΙΚΗΠΡΟΤΑΣΗ ΤΡΟΠΟΠΟΙΗΜΕΝΗ ΠΡΟΤΑΣΗ
Αιτιολογικήσκέψη3ε(νέο)
ότιηΚοινότηταυποστηρίζει ,επίσης,όλαταέργαπουπρο­
ωθούνμιαπλήρηκαιόχιπερίπλοκηανταλλαγήδεδομένων
σχετικάμετηχρησιμοποίηση ζώωνσεπειράματακαιπρο­
βλέπειτηναποφυγήδιπλώνπειραμάτων·
Τροπολογίααριθ.6
Κατ'εφαρμογήτουάρθρου34παραγραφος 1τηςευρω­
παϊκήςσύμβασηςγιατηνπροστασίατωνσπονδυλωτών
ζώωνπουχρησιμοποιούνται γιαπειραματικούς καιάλλους
επιστημονικούς σκοπούς,ηΕυρωπαϊκήΚοινότηταδηλώνει
ότιδενθεωρείεαυτόνδεσμευμένοαπότηνυποχρέωσηδια­
βιβάσεωςστατιστικώνδεδομένων,ηοποίαπροβλέπεταιαπό
τοάρθρο28παράγραφος 1τηςενλόγωσύμβασης.Κατ'εφαρμογήτουάρθρου34παραγραφος 1τηςευρω­
παϊκήςσύμβασηςγιατηνπροστασίατωνσπονδυλωτών
ζώωνπουχρησιμοποιούνται γιαπειραματικούς καιάλλους
επιστημονικούς σκοπούς,ηΕυρωπαϊκήΚοινότηταδηλώνει
ότιδεσμεύεταιαπότηνυποχρέωσηδιαβιβάσεωςστατι­
στικώνδεδομένων,ηοποίαορίξεταιστοάρθρο28παρά­
γραφος1τηςενλόγωσύμβασης,μέχριδετοέτος2000θα
κοινοποιείανάδιετίαστηΓενικήΓραμματείατουΣυμ­
βουλίουτηςΕυρώπηςτιςαπαιτούμενεςπληροφορίες .
(Τροπολογίααριθ.7)
ΣχέδιοδηλώσεωςπροςκαταχώρησησταπρακτικάτουΣυμβουλίου
ΟισυνελθόντεςστοπλαίσιοτουΣυμβουλίουεκπρόσωποι
τωνκρατώνμελών,πουδενέχουνακόμηεπικυρώσειήπρο­
σχωρήσειστησύμβασηπουαναφέρεταιστοάρθρο1δηλώ­
νουνότιθαλάβουνταμέτραπουείναιαναγκαίαώστενα
κατατεθούνταέγγραφαεγκρίσεωςεκμέρουςτηςΚοινό­
τηταςκαιτωνκρατώνμελώντης,ειδυνατόνταυτόχρονα,
καιενπάσηπεριπτώσειόχιμετάτις...ΟισυνελθόντεςστοπλαίσιοτουΣυμβουλίουεκπρόσωποι
τωνκρατώνμελών,πουδενέχουνακόμηεπικυρώσειήπρο­
σχωρήσειστησύμβασηπουαναφέρεταιστοάρθρο1δηλώ­
νουνότιθαλάβουνταμέτραπουείναιαναγκαίαώστενα
κατατεθούνταέγγραφαεγκρίσεωςεκμέρουςτηςΚοινό­
τηταςκαιτωνκρατώνμελώντης,ειδυνατόνταυτόχρονα,
καιενπάσηπεριπτώσειόχιμετάτην1ηΙανουαρίου2000.
Πρόταση απόφασης του Συμβουλίου για την κατάργηση της απόφασης 77/186/ΕΟΚ περί των εξαγωγών αργού πετρελαίου και προϊόντων πετρελαίου από ένα κράτος μέλος σε άλλο σε περίπτωση δυσχερειών εφοδιασμού (96/C 272/08) COM(96) 320 τελικό - 96/0174(CNS)

(Υποβλήθηκε από την Επιτροπή στις 11 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 Α,

την πρόταση της Επιτροπής,

Εκτιμώντας:

ότι η απόφαση αυτή εξεδόθη προκειμένου να υπαγάγει το κοινοτικό εμπόριο πετρελαίου σε σύστημα αδειών που ισχύουν για πολύ μικρό χρονικό διάστημα, καθώς και για να αναστείλει τις άδειες εξαγωγής πολύ μικρής διάρκειας 7 ότι στόχος των μέτρων αυτών ήταν να σταματήσει ή να περιορίσει τις ενδοκοινοτικές συναλλαγές πετρελαίου σε περίπτωση υπερβολικών διαφορών τιμών μεταξύ των κρατών μελών 7 ότι αυτές οι πολιτικές τιμών, που θα μπορούσαν να επιδεινώσουν το έλλειμμα εφοδιασμού των κρατών μελών που εφαρμόζουν πολιτική τιμών με ανώτατο όριο, δεν εφαρμόζονται πλέον σήμερα 7 ότι, λόγω της κατάργησης των τελωνειακών διατυπώσεων και ελέγχων στην Κοινότητα, η εφαρμογή μιας τέτοιας απόφασης απέβη αδύνατη 7 ότι τα μέτρα τα οποία στοχεύει η απόφαση αυτή αποτελούν ποσοτικούς περιορισμούς των εξαγωγών που αντιτίθεται στις διατάξεις της συνθήκης ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 77/186/ΕΟΚ καταργείται.

Άρθρο 2

Η παρούσα απόφαση απευθύνεται στα κράτη μέλη.
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 17.07.1996 
COM(96) 381 τελικό 
95/0204 (SYN) 
Τροποποιημένη πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
που τροποποιεί τον κανονισμό (ΕΟΚ) αριθ. 1107/70 του Συμβουλίου 
περί ενισχύσεων που χορηγούνται στον τομέα των σιδηροδρομικών, οδικών και 
εσωτερικών πλωτών μεταφορών 
(υποβληθείσα από την Επιτροπή 
σύμφωνα με το άρθρο 189 Α, παράγραφος 2 της συνθήκης ΕΚ) 

ΕΠΕΗΗΓΗΜΑΤΙΚΟ ΥΠΟΜΝΗΜΑ 
Στη σύνοδο της ολομέλειας της 29 Φεβρουαρίου 1996 το Ευρωπαϊκό Κοινοβούλιο έδωσε 
την γνωμοδότηση του για την πρόταση1 Κανονισμού' (ΕΚ) του Συμβουλίου που 
τροποποιεί" τον Κανονισμό (ΕΟΚ) 1107/70 του Συμβουλίου, σχετικά με την χορήγηση 
ενίσχυσης για τις σιδηροδρομικέ'ς, οδικές μεταφορές και την εσωτερική ναυσιπλοία 
και καθορίζει έναν αριθμό τροποποιήσεων. 
Η Επιτροπή αποδέχθηκε τις τροποποιήσεις 1 και 2 που αφορούν μία νέα παράγραφο 
1 επειδή αντιστοιχούν στην πολιτική συνδυασμένων μεταφορών της Κοινότητας. 
Αυτή η πολιτική στοχεύει να δημιουργήσει τις συνθήκες για μια διαρκή κινητικότητα 
με τον καταλογισμό του πραγματικού κόστους που δημιουργεί κάθε τύπος μεταφοράς. 
Εφόσον οι τύποι οδικών μεταφορών δεν πληρώνουν όλο το κοινωνικό και 
περιβαλλοντικό" κόστος που δημιουργούν, τότε δικαιολογείται η ενίσχυση προς τις 
συνδυασμένες μεταφορές, σιδηροδρομικέ'ς μεταφορές και εσωτερική ναυσιπλοΓα για 
να γεφυρωθεί το χάσμα του ανταγωνισμού. 
Η Επιτροπή, επομένως τροποποιεί" την πρόταση της ως εξής : 
Κείμενο που προτείνει η Επιτροπή Τροπολογίες 
Αιτιολογική σκέψη Ια (νέα) 
Ότι, έγοντας υπόψη τις αυξανόμενες 
απαιτήσεις στον τομέα της κινητικότητας 
και τις σχετισμένες μ'αυτήν επιβαρύνσεις 
για τον άνθρωπο και το περιβάλλον καθώς 
και την εξαιρετικά άνιση κατανομή του 
κόστους ανάμεσα στα διάφορα μέσα 
μεταφοράς, πρέπει να δημιουργηθεί η 
δυνατότητα τα φιλικά προς το περιβάλλον 
ιιέσα μεταφοράς να λαμβάνουν 
περισσότερες ή ιιεγαλύτερες ενισγύσεις. 
Αιτιολογική σκέψη 1β, νέα 
ότι το σημερινό πλαίσιο της πολιτικής 
μεταφορών, το οποίο δεν μπόρεσε ακόμη να 
θέσει σε εφαρμογή τις προϋποθέσεις για 
υγιή ανταγωνισμό ανάμεσα στα διάφορα 
μέσα μεταφοράς και ότι δεν έγει ακόιια 
επιτευχθεί η δημοσιονομική' ισορροπία στις 
επιγειρή σεις σιδηροδρό μων. 
1 Ε.Ε. Αριθ. C 253, 29 Σεπτεμβρίου 1995, σ.22 
Ζ 
ISSN 0254-1483 
COM(%) 381 τελικό 
ΕΓΓΡΑΦΑ 
GR 07 
Αριθ. καταλόγου : CB-CO-96-371-GR-C 
ISBN 92-78-07247-8 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
3>
Πρόταση οδηγίας του Συμβουλίου για την κατάργηση της οδηγίας 75/405/ΕΟΚ περί περιορισμού της χρήσεως των προϊόντων πετρελαίου στους σταθμούς παραγωγής ηλεκτρικής ενέργειας (96/C 272/10) COM(96) 320 τελικό - 96/0175(CNS)

(Υποβλήθηκε από την Επιτροπή στις 11 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 Α,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία αυτή εξεδόθη προκειμένου να υποχρεώσει τα κράτη μέλη να υπαγάγουν την κατασκευή ή τη μετατροπή των σταθμών παραγωγής ηλεκτρικής ενέργειας που χρησιμοποιούν ως καύσιμο πετρέλαιο σε προηγούμενη άδεια των αρχών των κρατών μελών 7 ότι συνετάχθη την εποχή της πετρελαϊκής κρίσης της δεκαετίας του '70 προκειμένου να συμβάλει στον κεντρικό στόχο της Κοινότητας για περιορισμό των εισαγωγών πετρελαίου και να ενισχύσει την ασφάλεια εφοδιασμού 7 ότι η παρούσα κατάσταση της αγοράς ενεργείας μετεβλήθη σημαντικά σε σχέση με την προηγούμενη κατάσταση την εποχή της πετρελαϊκής κρίσης της δεκαετίας του '70 7 ότι είναι σκόπιμο να δοθεί στους παραγωγούς ηλεκτρικής ενέργειας περισσότερη ευελεξία όσον αφορά τον εφοδιασμό τους σε καύσιμα υπό οικονομικά ευνοϊκές συνθήκες, και να επανέλθει μεγαλύτερη ελαστικότητα για την πιθανή επαναλειτουργία ορισμένων μονάδων βιοκαυσίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 75/405/ΕΟΚ καταργείται.

Άρθρο 2

Η παρούσα απόφαση απευθύνεται στα κράτη μέλη.
Πρόταση απόφασης του Συμβουλίου για την κατάργηση της σύστασης 76/494/ΕΟΚ περί της ορθολογικής χρησιμοποιήσεως της ενέργειας που καταναλίσκεται από οδικά οχήματα, διά της βελτιώσεως του τρόπου οδηγήσεως (96/C 272/11) COM(96) 320 τελικό - 96/0175(CNS)

(Υποβλήθηκε από την Επιτροπή στις 11 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

Εκτιμώντας:

ότι η σύσταση 76/494/ΕΟΚ εξεδόθη προκειμένου να δοθούν ορισμένες κατευθύνσεις στους οδηγούς ώστε αυτοί να συμβάλουν στην ορθολογικότερη χρήση των οδικών οχημάτων, μέσω του οικονομικού και υπεύθυνου τρόπου οδηγήσεως 7 ότι ο στόχος της σύστασης έχει ήδη επιτευχθεί και δεν μπορεί να αποφέρει συμπληρωματικά αποτελέσματα στον τρόπο οδηγήσεως και κατά συνέπεια δεν υφίσταται πλέον λόγος ύπαρξής της,

ΑΠΟΦΑΣΙΖΕΙ:

Άρθρο μόνο

Η σύσταση 76/494/ΕΟΚ καταργείται.
Πρόταση κανονισμού (ΕΚ) του Συμβουλίου για την κατάργηση του κανονισμού (ΕΟΚ) αριθ. 1729/76 περί ανακοινώσεως στοιχείων όσον αφορά την κατάσταση του ενεργειακού εφοδιασμού της Κοινότητας (96/C 272/07) COM(96) 320 τελικό - 96/0174(CNS)

(Υποβλήθηκε από την Επιτροπή στις 11 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 187 και 192,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 1729/76 εξεδόθη προκειμένου να παρασχεθούν στην Επιτροπή οι απαραίτητες πληροφορίες για την εκτίμηση της κατάστασης του ενεργειακού εφοδιασμού σε κάθε κράτος μέλος 7 ότι επέτρεπε την αξιολόγηση του βαθμού επίτευξης των στόχων της ενεργειακής πολιτικής που καθορίστηκαν από τα ψηφίσματα του Συμβουλίου της 17ης Δεκεμβρίου 1994 και της 13ης Φεβρουαρίου 1975 7 ότι οι συλλεγείσες πληροφορίες εβασίζοντο στις εν ισχύι συμβάσεις την εποχή εκείνη στη στατιστική υπηρεσία όσον αφορά την ονοματολογία, το γενικό πρόγραμμα, τους ορισμούς και τον τομέα που καλύπτετο από κάθε κονδύλι 7 ότι τα ψηφίσματα της 17ης Δεκεμβρίου 1974 και της 13ης Φεβρουαρίου 1975 έχουν ήδη παύσει να ισχύουν και ότι οι συμβάσεις δεν ισχύουν πλέον σήμερα στη στατιστική υπηρεσία 7 ότι η εφαρμογή του εν λόγω κανονισμού ανεστάλη πριν από άνω των δέκα ετών μετά από άτυπη συμφωνία μεταξύ της Επιτροπής και των κρατών μελών 7 ότι η Επιτροπή διαθέτει άλλα αποτελεσματικότερα μέσα για να λάβει πληροφορίες σχετικά με την κατάσταση του ενεργειακού εφοδιασμού της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Ο κανονισμός (ΕΟΚ) αριθ. 1729/76 καταργείται.
Πρόταση κανονισμού (ΕΚ) του Συμβουλίου για τις ενισχύσεις στη ναυπηγική βιομηχανία (96/C 213/10) (Κείμενο που παρουσιάζει ενδιαφέρον για τον ΕΟΧ) COM(96) 309 τελικό - 96/0165(CNS)

(Υποβλήθηκε από την Επιτροπή στις 20 Απριλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93 παράγραφος 3 στοιχείο γ) και τα άρθρα 94 και 113,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η συμφωνία για την τήρηση ομαλών συνθηκών ανταγωνισμού στον κλάδο της ναυπήγησης και επισκευής εμπορικών πλοίων (1), που συνάφθηκε μεταξύ της Ευρωπαϊκής Κοινότητας και ορισμένων τρίτων χωρών στο πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ), δεν έχει ακόμη αρχίσει να ισχύει 7

ότι ο κανονισμός (ΕΚ) αριθ. 3094/95 του Συμβουλίου, της 22ας Δεκεμβρίου 1995, για τις ενισχύσεις στη ναυπηγική βιομηχανία (2) δεν έχει ακόμη αρχίσει να ισχύει 7

ότι, σύμφωνα με το άρθρο 10 του κανονισμού, οι σχετικοί κανόνες της οδηγίας 90/654/ΕΟΚ του Συμβουλίου (3) για τις ενισχύσεις στη ναυπηγική βιομηχανία θα συνεχίσουν να εφαρμόζονται προσωρινά, μέχρις ότου αρχίσει να ισχύει η συμφωνία του ΟΟΣΑ, και το αργότερο έως την 1η Οκτωβρίου 1996 7

ότι, για την αντιμετώπιση του ενδεχόμενου να μην έχει τεθεί σε ισχύ η συμφωνία του ΟΟΣΑ μέχρι την 1η Οκτωβρίου 1996, το Συμβούλιο θα πρέπει να αναλάβει τις κατάλληλες ενέργειες με τη θέσπιση εκτάκτων μέτρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τρίτη παράγραφος του άρθρου 10 του κανονισμού (ΕΚ) αριθ. 3094/95 αντικαθίσταται από το ακόλουθο κείμενο:

Μέχρις ότου τεθεί σε ισχύ η ανωτέρω συμφωνία, θα εφαρμόζονται οι σχετικές διατάξεις της οδηγίας 90/684/ΕΟΚ, και το αργότερο μέχρι τις 31 Δεκεμβρίου 1998.

Άρθρο 2

Ο κανονισμός αυτός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.

(1) ΕΕ αριθ. C 375 της 30. 12. 1994, σ. 3.

(2) ΕΕ αριθ. L 332 της 31. 12. 1995, σ. 1.

(3) ΕΕ αριθ. L 380 της 31. 12. 1990, σ. 27, όπως τροποποιήθηκε τελευταία από την οδηγία 94/73/ΕΚ (ΕΕ αριθ. L 351 της 31. 12. 1994, σ. 10).
Πρόταση κανονισμού (ΕΚ) του Συμβουλίου για την παρέκκλιση, όσον αφορά την υποχρέωση προσωρινής παύσης καλλιέργειας γαιών, για την περίοδο εμπορίας 1997/98, από τον κανονισμό (ΕΟΚ) αριθ. 1765/92 σχετικά με τη θέσπιση καθεστώτος στήριξης των παραγωγών ορισμένων αροτραίων καλλιεργειών

(96/C 216/10)

COM(96) 285 τελικό - 96/0162(CNS)

(Υποβλήθηκε από την Επιτροπή στις 20 Ιουνίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το καθεστώς στήριξης των παραγωγών ορισμένων αροτραίων καλλιεργειών, που θεσπίστηκε από τον κανονισμό (ΕΟΚ) αριθ. 1765/92 (1), προβλέπει ότι, για να λάβουν αντισταθμιστικές πληρωμές βάσει του γενικού καθεστώτος, οι παραγωγοί υποχρεούνται να παύσουν να καλλιεργούν ένα προκαθορισμένο ποσοστό των αρόσιμων γαιών τους 7 ότι το ποσοστό αυτό πρέπει να αναθεωρηθεί σε συνάρτηση με την εξέλιξη της παραγωγής και της αγοράς 7

ότι, από τη θέσπιση αυτού του καθεστώτος, στην αγορά των σιτηρών αποκαταστάθηκε η ισορροπία χάρη στη μείωση της παραγωγής και στην αύξηση της εσωτερικής κατανάλωσης 7 ότι η κατάσταση αυτή, σε συνδυασμό με ένα πολύ χαμηλό επίπεδο αποθεμάτων και πολύ υψηλές τιμές στην παγκόσμια αγορά, οδήγησε, επίσης, σε σημαντική μείωση των αποθεμάτων και σε σημαντική αύξηση των τιμών των σιτηρών στην αγορά της Κοινότητας 7

ότι η σημερινή συγκυρία της αγοράς των σιτηρών ενδέχεται να θέσει βραχυπρόθεσμα, σε αμφισβήτηση, την παρουσία της Κοινότητας στην παγκόσμια αγορά και να θέσει σε κίνδυνο ορισμένα αποτελέσματα που έχουν ήδη επιτευχθεί από τη μεταρρύθμιση του τομέα των αροτραίων καλλιεργειών και, ιδίως, την αύξηση της κατανάλωσης σιτηρών στις ζωοτροφές 7 ότι, υπό τις περιστάσεις αυτές, θα πρέπει να καθοριστεί το ποσοστό της παύσης καλλιέργειας γαιών, η οποία πρέπει να αρχίσει το αργότερο στις 15 Ιανουαρίου 1997 για την περίοδο εμπορίας 1997/98, σε επίπεδο χαμηλότερο από αυτό που προκύπτει από τις ισχύουσες διατάξεις 7

ότι, σε περίπτωση μεταφοράς της υποχρεώσης παύσης καλλιέργειας γαιών, το βασικό ποσοστό παύσης καλλιέργειας που ανέρχεται σε 18 % αυξάνεται κατά 3 % 7 ότι η αύξηση αυτή πρέπει να προσαρμοστεί για να διατηρηθεί παρόμοια σχέση μεταξύ του βασικού ποσοστού και του ποσοστού αύξησης που οφείλεται σε μεταφορά, εξαιτίας της μείωσης του βασικού ποσοστού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1997/98 και κατά παρέκκλιση του άρθρου 7 του κανονισμού (ΕΟΚ) αριθ. 1765/92,

- η υποχρέωση παύσης καλλιέργειας που αναφέρεται στην παράγραφο 1 καθορίζεται σε 5 %,

- η αύξηση που αναφέρεται στην παράγραφο 7 δεύτερη περίπτωση καθορίζεται σε 1 %.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται για την παύση της καλλιέργειας γαιών μόνο για την περίοδο εμπορίας 1997/98.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 181 της 1. 7. 1992, σ. 12 7 κανονισμός όπως τροποποιήθηκε τελευταία από τον κανονισμό (ΕΚ) αριθ. . . ./96 (ΕΕ αριθ. L . . .).